שו"ת רשב"ץ (תשב"ץ)/חלק ב/ל
ענין ל:
השלישית והרביעית בענין תקון מבוי עקום עשוי כמין ג"ם או כמין דלת והכל אחד ובמבוי העשוי כנדל הוי יודע כי רש"י ז"ל (עירובין ו' ע"א) פי' שצריך בעקמימות צורת פתח ובראשיו לחיים או קורות וכן נרא' דעת הרא"ש ז"ל בפסקיו אבל הרי"ף ז"ל והרמב"ם ז"ל נר' מדבריה' שלא הצריכו בעקמימות כלום אלא צורת פתח בראש האחד ובשני לחי או קור' וכן היא סברת הרשב"א ז"ל וכן מוכח בירושלמי ובין לדברי רש"י ז"ל ובין לדברי הרמב"ם ז"ל אם יש סתימ' באחד מראשותיו הסתימה ההיא עומדת במקום לחי ואם יש (צורך) [צורת] פתח באחד מראשותיו וסתומה בצד השני סגי בלחי בעקמימותו לרש"י ז"ל: